APROBACIÓN DEFINITIVA DOS ESTATUTOS E BASES DE ACTUACIÓN DA FUTURA XUNTA DE COMPENSACIÓN DO POLÍGONO DELIMITADO NO SOLOURBANO NON CONSOLIDADO DO PXOU DE PONTEVEDRA, EN CAMPOLONGO, PROMOVIDA POR PROMOCIONES PELETE, SL
ADMINISTRACIÓN LOCAL — Municipal — Pontevedra (Urbanismo e Patrimonio, 25/02/2016)

(.) Primeiro.- Prestar aprobación, con carácter definitivo, ao “Proxecto de estatutos e bases de actuación do polígono delimitado no solo urbano non consolidado do PXOU de Pontevedra”, en Campolongo, entre as rúas de Alfonso X O Sabio, do pintor Rafael Alonso/Fernando II, do pintor Virxilio Blanco, rúa das Perliñas, camiño das Abilleiras e terreos da ONCE, achegado en data 05/08/2014, con entrada no rexistro xeral do Concello baixo o núm.26257, por don Manuel Moreira Gómez, quen actúa no seu propio nome e e/r da empresa “Promociones Pelete, SL”, representando aos propietarios que superan máis do 50% da superficie do citado ámbito; proxecto que anula e substitúe ao inicialmente achegado en data 24/07/2013, con rexistro de entrada núm.2013022654 e logo de estimar parcialmente a alegación formulada no período de información pública por dona Maria Excelsa Lamariano Ruiz Medrano, segundo o informado pola arquitecta municipal o 12/03/2015, por mor do que se procedeu a modificar a relación de propietarios chamados a formar parte da entidade urbanística colaboradora a constituír e o número e superficie dos predios iniciais. Segundo.- Designar como representante municipal para que forme parte do órgano reitor da Xunta de Compensación á Tenente de Alcalde, delegada da área de urbanismo, dona Zorayda Rutter El Hamdi, ou quen no sucesivo asuma este cargo, o que se notificará oportunamente á Xunta de Compensación. Terceiro.- Requirir aos propietarios afectados para que procedan á constitución mediante escritura pública, da Xunta de Compensación do polígono, no prazo de un (1) mes dende que sexa firme en vía administrativa o acto de aprobación de estatutos e bases. Cuarto.- Requirir aos propietarios que non solicitaron a súa incorporación á Xunta de Compensación para que, se así o desexan, a soliciten no prazo de un (1) mes contado desde a notificación deste acordo -en igualdade de dereitos e obrigas que os restantes propietarios-, coa advertencia expresa de que, de non incorporarse no amentado prazo, a incorporación só será posible se non entorpece o desenvolvemento do proceso e o aproba a Xunta de Compensación, de conformidade cos seus estatutos. Do mesmo xeito, se algún dos propietarios do polígono non se incorporara á Xunta de Compensación, esta poderá solicitar da Administración actuante ou ben a expropiación da ditas fincas tendo a condición de beneficiaria, ou ben a ocupación dos amentados predios a favor da Xunta de Compensación, a fin de posibilitar a execución das obras de urbanización previstas, recoñecéndose aos seus titulares o dereito á adxudicación de terreos edificables en proporción á superficie achegada, coa redución axeitada para compensar os gastos de urbanización correspondentes. Neste último suposto, aínda cando os terreos quedaran directamente afectados ao cumprimento das obrigas inherentes ao sistema, a Xunta de Compensación só actuará como fiduciaria, con pleno poder dispositivo sobre as fincas que pertenzan aos propietarios incorporados voluntariamente. En todo caso, se os propietarios afectados pola ocupación demostraran que os seus terreos constitúen a única ou predominante fonte de ingresos cos que contan, terán dereito a percibir unha indemnización equivalente á rendibilidade demostrada durante o período que medie entre a ocupación efectiva e a adxudicación que lles corresponda, ou á expropiación do seu dereito. Quinto.- Publicar o anuncio do presente acto, que incluirá o texto definitivo dos estatutos e bases que se achegará ao acordo, no Boletín Oficial de Provincia de Pontevedra e na web www.pontevedra. gal, con notificación individual a tódolos propietarios afectados e persoas e entidades representantes, ofrecendo o réxime procedente de recursos, e comunicación á Delegación do Ministerio de Economía y Hacienda, e Xerencia territorial do Catastro e ao Ministerio Fiscal por mor da existencia dun predio en investigación, de titularidade descoñecida, no polígono. (.) O texto dos estatutos e bases de actuación aprobados polo presente acordo é o que segue: 1.- Coa denominación de "Xunta de Compensación do Polígono de Solo urbano non consolidado de Campolongo" constitúese unha entidade urbanística colaboradora, integrada polos membros descritos no Artigo 7 dos presentes estatutos.2.- A xunta de compensación, como entidade urbanística colaboradora, terá natureza administrativa, personalidade xurídica propia e plena capacidade xurídica dende a súa inscrición no Rexistro de entidades colaboradoras da Comunidade Autónoma de Galicia.3.- A xunta de compensación rexerase por estes estatutos e polas bases de actuación que lles acompañan, complementándose ámbolos dous reciprocamente, así como pola Lei 9/2002, do 30 de decembro, de ordenación urbanística e de protección do medio rural de Galicia (LOUG), en especial os seus Artigos 154 a 159, o Real decreto lexislativo 2/2.008 polo que se aproba o Texto refundido da Lei do solo (TRLS) e os preceptos vixentes do Real decreto 1346/76 (LS/76) e o Regulamento de xestión urbanística (RXU) aprobado por RD 3288/1978, en especial os seus Artigos 24 e 30, e 157 a 185, a lexislación hipotecaria, especialmente o RD 1.093/1997 sobre inscrición no Rexistro da propiedade de actos de natureza urbanística e pola demais lexislación administrativa, civil e mercantil que con carácter directo ou supletorio lle sexa en cada caso de aplicación. Constitúe o ámbito territorial de actuación da xunta de compensación, os terreos comprendidos no ámbito do Proxecto de delimitación e do Plan especial de reforma interior para o desenvolvemento urbanístico do polígono de solo urbano non consolidado en Campolongo (rúas de Alfonso X O Sabio, de Pintor Rafael Alonso/Fernando II, de Pintor Virxilio Blanco, rúa das Perliñas e camiño das Abilleiras e terreos da ONCE) coa delimitación establecida no referido instrumento urbanístico, aprobado definitivamente polo Pleno do Concello de Pontevedra, na sesión que tivo lugar en data 22 de novembro de 2012 e publicada no DOG nº 22, de data 31 de xaneiro de 2013.1.- A xunta de compensación terá o seu domicilio legal na rúa de Alfonso X O Sabio, nº 11, Campolongo, na cidade de Pontevedra, provincia de Pontevedra.2.- Este domicilio poderá ser trasladado a outro lugar dentro desta ou doutra localidade, por acordo da asemblea xeral, dando conta ao Concello de Pontevedra e ao Rexistro de entidades urbanísticas colaboradoras.3.- Así mesmo, por acordo da asemblea xeral poderase designar un domicilio distinto do domicilio legal, para os efectos de notificacións. A xunta terá por obxecto levar a cabo a xestión urbanística do polígono de solo urbano non consolidado en Campolongo, cuxa execución comprende a distribución xusta de beneficios e cargas, a cesión dos terreos destinados a dotacións públicas, daqueles en que se localiza o aproveitamento correspondente ao Concello e demais cesións que no seu caso procedan, e a execución das obras de urbanización dos terreos ao obxecto de proceder a edificar nos soares resultantes, así como o cumprimento das demais obrigas urbanísticas nos termos da lexislación urbanística autonómica e estatal aplicable. Ademais dos establecidos pola normativa urbanística, serán fins primordiais da xunta de compensación todos os precisos para o cumprimento do seu obxecto e, entre eles, sen que supoñan limitación ningunha, os seguintes: 1.- A xunta de compensación dará comezo ás súas actividades no momento da súa inscrición no Rexistro de entidades urbanísticas colaboradoras competentes e terá a duración que precise para a total realización do seu obxecto.2.- Non obstante o anterior, os propietarios dos terreos incluídos no polígono poderán aprobar actuacións urbanísticas relativas ao polígono de solo urbano non consolidado de Campolongo antes de que a xunta de compensación dea comezo ás súas actividades. Estes acordos deberán ser ratificados na acta que se levante da primeira asemblea xeral da xunta de compensación.3.- O exercicio económico da xunta de compensación coincidirá co ano natural. O primeiro exercicio da xunta de compensación será que medie entre a data de constitución e o último día do ano natural no que esta teña lugar.1.- A xunta de compensación exercerá as súas funcións baixo a tutela e inspección do Concello de Pontevedra que terá carácter de administración actuante.2.- No exercicio da función de control e fiscalización, corresponde ao Concello de Pontevedra: 1.- Serán membros propios da xunta os propietarios de terreos incluídos no ámbito territorial ao que se refire o Artigo 2 dos presentes estatutos que, cumprindo os requisitos esixidos, se incorporen a esta en prazo e condicións legais. Neste concepto formarán parte dela: 2.- Membros fundadores e adheridos teñen os mesmos dereitos e obrigas sen que as condicións ou requisitos para a incorporación a aquela sexa máis gravosa para uns que para outros propietarios.3.- Consonte ao disposto no Artigo 158.1 da Lei 9/2002 e os Artigos 168 e seguintes do Regulamento de xestión urbanística, a incorporación dos propietarios á xunta non supón a transmisión a esta dos inmobles afectados aos resultados da xestión común. Os terreos quedarán directamente afectados ao cumprimento das obrigas inherentes ao sistema e os seus propietarios á observancia destes estatutos, salvo que os propietarios garantan por calquera medio suficiente, a xuízo do órgano competente, o cumprimento das súas obrigas.4.- Formará parte da xunta o representante do Concello de acordo co establecido no Artigo 155-5º da Lei 9/2002.5.- Os propietarios titulares dos terreos ou dereitos reais a que se refire o apartado 1. b) anterior, poderán facer uso do dereito a exercitar a súa incorporación á xunta mediante escrito dirixido ao Concello de Pontevedra con independencia do outorgamento da escritura, no prazo sinalado no Artigo 156 da Lei 9/2002, no que farán constar os seguintes extremos: 6.- De conformidade co establecido no Artigo 156 da Lei 9/2002 se algún propietario non se tivese incorporado á xunta nos prazos establecidos no referido Artigo, e decidise facelo de xeito extemporáneo a incorporación só será posible se non entorpece o desenvolvemento do proceso e o aproba a asemblea xeral, de conformidade cos presentes estatutos.7.- Para o suposto de existir propietarios descoñecidos ou con domicilio ignorado, a notificación efectuarase na forma en que determina o Artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común.8.- Transcorridos os prazos de incorporación dos propietarios á xunta entenderase que renuncian a ese dereito, quedando excluídos da xunta para todos os efectos e os seus terreos suxeitos a expropiación, conforme o disposto no Artigo 156 da Lei 9/2002 ou ben a ocupación das parcelas prevista no mesmo Artigo.1.- Poderán incorporarse á xunta de compensación as empresas urbanizadoras que acheguen total ou parcialmente os fondos ou medios necesarios para a urbanización.2.- Para valorar a achega da empresa e das adxudicacións ao seu favor, estarase ao sinalado nas bases de actuación. Será obxecto de convenio a forma de pagamento á empresa urbanizadora.3.- A incorporación poderá instrumentarse antes da constitución da xunta, consignándose no acordo de constitución, para o cal se necesitará o voto favorable da maioría das cotas de participación. Poderá incorporarse posteriormente, en cuxo caso se precisará a convocatoria dunha asemblea xeral, a asunción pola empresa ou empresas dos compromisos ao respecto, e a adopción de acordo co voto favorable da maioría das cotas de participación da xunta.4.- A empresa urbanizadora estará representada na xunta por unha soa persoa, conforme ao Artigo 166, apartado f) do Regulamento de xestión, en relación co Artigo 156.2 da Lei 9/2002. Os propietarios de terreos incluídos dentro do ámbito de actuación da xunta que non se integren nesta poderán ser expropiados de tales terreos polo Concello de Pontevedra en beneficio da xunta, en cuxo se caso satisfarán as indemnizacións correspondentes ou ben a xunta poderá solicitar do Concello a ocupación dos terreos a favor desta, tal e como se sinala no art.156 da Lei 9/2002. Se algún dos membros da xunta non quixer facer fronte ás achegas esixidas por estas expropiacións, poderá ser liberado desta sempre que outro ou outros membros desta asuman á súa costa os pagamentos correspondentes, en cuxo caso se lles asignará a parte da cota expropiada que lles corresponda en razón das súas achegas. Se foren varios os interesados en asumir estes pagamentos, ratearanse estes en proporción ás súas cotas respectivas, salvo acordo entre estes.1. No caso de existir cotitularidade sobre un terreo ou dereito, os cotitulares haberán de designar unha persoa para o exercicio das súas facultades como membro da xunta de compensación, respondendo solidariamente fronte á xunta de compensación de cantas obrigas dimanen da súa condición. Se non se designar representante no prazo que para o efecto sinale a xunta de compensación, este será nomeado polo Concello, sen prexuízo de acordo posterior polos cotitulares na designación de representante.2. No suposto de concorrer calquera dereito real limitativo de dominio sobre un terreo, ou da existencia dun arrendamento sobre esta, a calidade de membro da xunta de compensación corresponderá ao seu propietario, sen prexuízo do cal o titular do dereito real ou persoal perciba o rendemento económico correspondente e poida ser invitado ás sesións da xunta de compensación, cando esta así o estime oportuno.3. No caso de que a nuda propiedade e o usufruto pertenzan a distintas persoas, a calidade de membro da xunta de compensación recoñecerase ao núo propietario, sen prexuízo de que o titular do dereito real perciba o rendemento económico correspondente. Serán de conta do núo propietario as cotas ordinarias ou extraordinarias que estableza a asemblea xeral ou, pola súa delegación, o consello reitor, por razón dos terreos comprendidos no polígono. De incumprirse esta obriga polo núo propietario, a xunta de compensación deberá admitir o pagamento das cotas feitas polo usufrutuario. De non ser satisfeitas as cotas por ningún dos interesados, ou se o núo propietario incumprise as demais obrigas que lle incumben, a xunta de compensación poderá optar entre esixir o pagamento das cotas e o cumprimento das obrigas ou instar a expropiación do terreo ou terreos de que se trate.4. Nos supostos de titularidade dubidosa de terreos o Concello asumirá a representación dos dereitos e intereses desas titularidades para os efectos da tramitación do expediente. Cando o terreo incluído no proxecto de compensación fose obxecto de dobre inmatriculación, a administración actuante asumirá a representación dos dereitos e intereses das titularidades correspondentes ás superficies materialmente afectadas pola dobre inmatriculación, salvo que outra cousa acorden os afectados. Se o titular do terreo de orixe estiver en ignorado paradoiro, a defensa dos seus intereses, durante a tramitación do proceso, corresponderá ao ministerio fiscal, agás que o ausente tivese designado representante con facultades abondo, segundo o disposto no Artigo 10 do Real decreto 1093/1997.5. Cando o terreo pertenza a menores ou persoas que teñan limitada a súa capacidade de obrar, estes estarán representados na xunta de compensación polos que exerzan a representación legal destes, e a disposición de tales terreos pola xunta de compensación non estará suxeita ás limitacións establecidas pola lexislación civil. No suposto de que algún dos membros da xunta tivese o propósito de proceder á alienación parcial ou total dos terreos da súa propiedade, achegados á xunta, ou da cota que nesta lle tiver sido atribuída, o transmitente deberá notificalo ao presidente da xunta, indicando o nome e domicilio do novo titular, quen quedará subrogado nos dereitos e obrigas do anterior. A este fin, na escritura pública de compravenda, deberá constar a certificación expedida polo secretario da xunta de terse efectuado a comunicación e nesta farase mención da afección dos terreos ou da cota correspondente e da subrogación real que se produce. O adquirente de bens e/ou dereitos nas transmisións inter vivos -así como no caso de transmisións mortis causa-, deberá acreditar a adquisición mediante copia autorizada da escritura pública outorgada ou con certificación rexistral de dominio e cargas; e en tanto non se producise a devandita entrega na secretaría da xunta, non será recoñecido o carácter de membro desta do novo titular ou titulares. Na devandita comunicación, e para o caso de que fosen varios os adquirentes, designarase o representante ante a xunta. Se na escritura pública de transmisión da propiedade o transmitente retivese os dereitos e obrigas consecuentes á calidade de membro da xunta, seguirá este ostentando tal carácter, sen que o adquirente se poida incorporar a esta. Non obstante, e en relación co sinalado nos parágrafos anteriores, haberá de terse en conta, en todo caso, que debendo someterse pola xunta o proxecto de compensación do polígono ao período de información pública por prazo de vinte días, previsto no art.117 da Lei 9/2002, en relación co art.157.3 da mesma lei, o devandito proxecto adxudicará as parcelas resultantes aos titulares rexistrais dos terreos achegados que constaren como tales na data en que se tivese realizado a afección rexistral dos devanditos terreos, sempre que o titular rexistral posterior a aquel non tivera feito constar o seu dereito rexistral ante a xunta de compensación e o Concello, mediante a achega da correspondente certificación rexistral, dentro do período de información pública anteriormente sinalado ou con anterioridade a este; todo iso, de conformidade co sinalado nos arts.13 e 14.2 do RD 1093/1997. O incumprimento das obrigas definidas nas bases de actuación ou nos presentes estatutos, lexitima á xunta para promover a expropiación dos terreos ou cotas pertencentes ao membro responsable de tales incumprimentos, de conformidade co sinalado no Artigo 159 da Lei 9/2002 e no Artigo 181.1 do RXU. Nestes supostos e antes de iniciar o procedemento expropiatorio, practicarase requirimento fidedigno ao membro da xunta que for afectado, compeléndoo ao cumprimento das obrigas desatendidas e outorgando para iso, un prazo non superior a un mes. Se este requirimento non for atendido, interesarase do Concello de Pontevedra a iniciación do proceso expropiatorio.1.- Unha vez aprobados definitivamente os estatutos e bases, e transcorrido o prazo dun mes dende a súa notificación a todos os propietarios, os promotores convocarán, con polo menos dez días de antelación mediante carta certificada con notificación de recibo, aos propietarios que tivesen solicitado a súa incorporación durante o trámite de información pública dos estatutos e bases ou durante o mes seguinte á notificación da súa aprobación definitiva, sinalándolles oficina notarial, día e hora para o outorgamento da escritura pública de constitución.2.- Ao transcorrer o prazo sinalado no Artigo 155.3 º da Lei 9/2002 non se tería constituído a xunta, e de acordo co Artigo 163.1 do Regulamento de Xestión Urbanística, o Concello citará a todos os interesados para ao constitución da xunta mediante escritura pública, efectuando a devandita convocatoria cunha antelación de oito días hábiles á data da constitución, sinalando nela o obxecto da convocatoria, notario autorizante, lugar, data e hora.3.- A asemblea fundacional quedará validamente constituída coa asistencia, persoal ou representada dos propietarios titulares de terreos e incorporados á xunta que represente máis do 50 por 100 da superficie total do polígono. O acordo de constitución requirirá o mesmo quórum.1.- Na escritura de constitución farase constar: a) Relación dos propietarios, e, no seu caso, empresas urbanizadoras b) Relación dos terreos das que son titulares c) Persoas que fosen designadas para ocupar cargos do consello reitor d) Acordo de constitución 2.- Unha copia autorizada da escritura e das adhesións, no seu caso, trasladarase ao Concello de Pontevedra, que adoptará, se procedese, acordo aprobatorio non prazo de trinta días dende o ingreso da documentación no rexistro xeral.3.- Aprobada polo Concello a constitución da xunta, este elevará o acordo por el adoptado, xunto á copia autorizada da escritura á Consellería de medio ambiente, territorio e infraestruturas, para a súa inscrición no Rexistro de entidades urbanísticas colaboradoras, arquivándose un exemplar dos estatutos da xunta de compensación autorizado por funcionario competente.4.- Unha vez inscrita a xunta de compensación na citada Consellería notificarallo ao presidente do consello reitor daquela.1.- Os órganos de goberno e administración da xunta de compensación serán: Cada un dos órganos de goberno e administración actuará no ámbito das súas facultades 1.- A asemblea xeral, constituída consonte a estes estatutos, é o órgano deliberante supremo da xunta. Corresponden á asemblea xeral as facultades de goberno e dirección da xunta de compensación con carácter soberano.2.- A asemblea xeral está composta por todos os membros da xunta de compensación, incluído o representante do Concello de Pontevedra. Este, como órgano de tutela que é, só terá voz, pero non voto, sen prexuízo de que lle corresponda como titular achegador de terreos e dereitos.3. -A asemblea será presidida polo presidente do consello reitor, e actuará de secretario o do consello.1. -As reunións da semblea xeral poderán ser ordinarias ou extraordinarias.2.- En sesión ordinaria, unha vez ao ano, no primeiro trimestre de cada ano para censurar a xestión social e aprobar, se é o caso, as contas do exercicio anterior, así como para coñecer e aprobar os orzamentos do exercicio seguinte, acordando o cobramento das cotas ou derramas correspondentes para o seu cobramento.3.- Na convocatoria das asembleas xerais ordinarias indicarase que no domicilio social, se atopan a disposición dos membros, os documentos elaborados polo consello reitor correspondente aos asuntos a tratar, como a memoria e balance do exercicio anterior ou os orzamentos para o exercicio seguinte.4.- As restantes asembleas que teñan lugar para tratar asuntos sobre materias diferentes terán o carácter de extraordinarias. A asemblea como órgano supremo de decisión, terá plenas facultades para resolver sobre calquera asunto propio da súa competencia para o cumprimento do obxecto e fins da xunta. A título enunciativo enuméranse as seguintes facultades: 1.- As reunións da asemblea xeral ordinaria, serán convocadas polo presidente ou por acordo do consello mediante carta remitida por carta certificada ou outro medio (en especial; calquera medio telemático) que permita constancia da súa remisión aos membros da xunta con cinco días naturais de antelación cando menos á data en que teña que celebrarse. Tamén poderá ser convocada por calquera membro da xunta se o presidente non o tivese feito nos prazos establecidos para a súa celebración no Artigo 17 destes estatutos.2.- Na convocatoria deberá figurar a orde do día, así como a hora, lugar e data en que teña que celebrarse a primeira reunión, e en caso de non haber quórum, a segunda, podendo celebrarse esta cun intervalo de trinta minutos. Non poderán tomarse acordos sobre asuntos que non figuren na orde do día, salvo no caso previsto no apartado seguinte 3.- Non obstante o disposto nos apartados anteriores, a asemblea entenderase convocada e quedará validamente constituída para tratar calquera asunto da súa competencia, sempre que estean presentes a totalidade dos membros e acepten por unanimidade a celebración desta ou, non estándoo, presten expresamente o seu consentimento aos acordos adoptados no prazo dos cinco días hábiles posteriores á que teña lugar.4.- A convocatoria da asemblea xeral ordinaria conterá ademais a indicación de que, no domicilio da xunta de compensación, estarán a disposición dos membros desta, en horas hábiles de oficina e ata o día anterior á reunión, a memoria e contas do exercicio económico precedente, ou o orzamento para o exercicio económico seguinte, así como o resto de documentación que o consello reitor decida.5.- Con carácter extraordinario, reunirase a asemblea por iniciativa do presidente ou do consello reitor, ou a requirimento dirixido ao consello por membros que representen polo menos o vinte e cinco por cento do total das cotas de participación da xunta. A petición de reunión extraordinaria farase mediante carta certificada dirixida ao presidente do consello reitor, detallando o obxecto da reunión e os asuntos a tratar.6.- A asemblea xeral poderá acordar a obrigatoriedade de que os actos de comunicación da xunta de compensación se realicen utilizando só medios electrónicos. Non obstante, o consello reitor poderá dispensar desta obriga aos membros da Xunta que por razón da súa capacidade económica ou técnica, dedicación profesional ou outros motivos acreditados, xustifiquen que non teñen garantido o acceso e dispoñibilidade dos medios tecnolóxicos precisos. En todo caso, na posible utilización de medios electrónicos, informáticos e telemáticos respectarase o disposto na Lei orgánica 15/1999, do 13 de decembro, de Protección de datos de carácter persoal, e nas demais leis específicas que regulan o tratamento da información e nas súas normas de desenvolvemento, así como os dereitos á honra e á intimidade persoal e familiar.1.- A asemblea xeral, tanto ordinaria como extraordinaria quedará validamente constituída en primeira convocatoria se concorren, presentes ou representados, un número de membros que represente polo menos o cincuenta por cento do total das cotas de participación na xunta de compensación.2.- En segunda convocatoria, considérase validamente constituída a asemblea calquera que sexa o número de asistentes a esta e as cotas de participación representadas.3.- Se achándose presentes ou representados a totalidade dos membros da xunta de compensación, acordasen por unanimidade celebrar asemblea xeral, quedará esta validamente constituída sen necesidade de previa convocatoria.4.- Antes de entrar ao exame da orde do día formarase unha listaxe de asistentes, que expresará o carácter ou representación de cada un e a cota de participación propia e, no seu caso, allea que ostenta na asemblea; ao final da listaxe determinarase o número de membros presentes ou representados e a suma de cotas de participación asistentes.1.- O presidente do consello reitor, presidirá a asemblea xeral, dirixirá os debates con orde e eficacia e dirimirá con voto de calidade os empates naqueles acordos que non requiran dunha determinada maioría das cotas participativas presentes ou representadas. Actuará como secretario, o que o sexa do consello reitor.2.- Os acordos, consonte ao Artigo 155.6 º da Lei 9/02, tomaranse por maioría simple das cotas de participación presente ou representadas, agás nos casos seguintes que esixirá o "quórum" que para caso se determina: 3.- Todos os membros da xunta de compensación, mesmo os disidentes e os non asistentes, quedarán sometidos aos acordos adoptados pola asemblea xeral. A interposición de calquera recurso, agás nos casos, que a disposición de carácter xeral estableza o contrario non suspenderá a execución do acto impugnado.1.- Os membros da xunta de compensación poden asistir á asemblea por si ou mediante representación conferida a outra persoa. Será válida a representación outorgada, xa sexa mediante carta certificada dirixida ao presidente da xunta, xa mediante entrega material a este do documento que acredite a representación en calquera forma, deixándose constancia da súa recepción polo presidente. Será válida a representación para a reunión á que se refira.2.- A representación do Concello e das entidades xurídicas dotadas de personalidade xurídica, que sexan membros da xunta, entenderase conferida a favor de quen legalmente a represente.1.- De cada reunión da asemblea xeral levantarase polo secretario, co visto e prace do presidente, acta na que se fará custar, clara e sucintamente, os acordos adoptados e o resultado das votacións celebradas.2.- As devanditas actas figurarán no Libro de actas correspondente, debidamente dilixenciado, e serán asinadas polo presidente e o secretario do consello reitor no prazo dos quince días seguintes á sesión.3.- Por requirimento dos membros da xunta de compensación ou dos órganos urbanísticos deberá o secretario, co visto e prace do presidente, expedir certificacións do contido do Libro de actas.1.- O consello reitor é o representante permanente da asemblea e o órgano executivo normal do goberno e administración da xunta e está investido dos máis amplos poderes, facultades e atribucións para rexer e administrar a entidade.2.- O consello estará composto por un presidente, dous vogais, o representante da administración, e un secretario nomeados pola asemblea xeral entre persoas físicas e elixidos nesta, por maioría simple das cotas de participación na asemblea.3.- Os membros electivos do consello reitor serán designados pola asemblea xeral, con indicación expresa dos respectivos cargos entre os propietarios integrados na xunta de compensación ou que sexan propostos por estes, aínda que non teñan a devandita condición; no suposto de que un dos membros da xunta de compensación ostente a maioría absoluta, os restantes poderán designar un dos vogais do consello reitor.4.- De conformidade ao sinalado no Artigo 14 destes estatutos, a designación na escritura de constitución da xunta de compensación das persoas que han de ocupar os cargos do consello reitor terá plenos efectos dende o outorgamento da devandita escritura, e tales designacións terán vixencia ata a data en que se celebre dentro da mesma anualidade a asemblea xeral ordinaria prevista no Artigo 17.2 destes estatutos, na que se procederá á renovación de cargos do consello reitor.1.- O nomeamento do consello reitor terá unha duración de dous anos, podendo procederse á reelección indefinida por períodos iguais, en virtude de acordo expreso da asemblea xeral.2.- En caso de falecemento, renuncia dun ou máis compoñentes do consello reitor, a asemblea xeral poderá designar os que haxan de substituilos ata a renovación inmediata da composición daquel.3.- Se a asemblea xeral acordase o cesamento dun ou máis compoñentes do consello reitor, na mesma na que así o decida haberá de acordar o nomeamento da persoa ou persoas que houberan de substituílos ata a renovación inmediata deste.4.- A designación do representante do órgano urbanístico de control terá duración indefinida, podendo ser substituído en calquera momento por decisión do citado órgano. A representación da xunta de compensación en xuízo e fóra del correspóndelle ao consello reitor, sen máis limitacións que as consignadas nestes estatutos ou as que veñan impostas polos acordos da asemblea xeral. Sen prexuízo diso, o consello reitor será representado ante terceiras persoas polo presidente do devandito órgano. O consello reitor poderá acordar a delegación das súas facultades nun ou máis conselleiros e apoderar persoa ou persoas integrada na xunta ou alleas a ela. A título enunciativo son da súa competencia os seguintes actos: Representar á xunta de compensación en xuízo ou fóra del, convocar as asembleas xerais, ordinarias e extraordinarias, levar a administración e goberno da xunta de compensación, contratar e despedir o persoal da xunta, preparar e presentar á asemblea xeral a memoria, balances, contas anuais e os orzamentos do exercicio seguinte, establecer a contía, forma e prazos en que haberán de efectuarse as achegas económicas dos membros da xunta de compensación, consonte aos orzamentos ordinario e extraordinario aprobados pola asemblea xeral, e, se é o caso, proceder contra os membros morosos instando os procedementos pertinentes, mesmo o de prema, por todos os seus trámites; facer transaccións e compromisos, cobrar e pagar toda clase de cantidades, librar, aceptar, endosar, avalar e negociar letras de cambio e documentos de xiro; abrir, seguir e cancelar contas correntes e de crédito, mesmo no Banco de España; instar e seguir por todos os seus trámites expedientes de expropiación de todas as clases e contra toda clase de terreos, sexan de persoas físicas ou xurídicas; convir valores, interpoñer reclamacións e recursos, nomear peritos para a valoración, ocupar os terreos expropiados, pagar o valor convido e depositalo na Caixa de depósitos, representar á xunta de compensación ante toda clase de autoridades e organismos urbanísticos, entidades estatais, empresas e particulares, e ante xulgados e tribunais, organismos e corporacións, autoridades, notarios rexistradores e funcionarios de calquera clase, ramo grao e xurisdición, exercitando, desistindo, transixindo e esixindo toda clase de dereitos, accións e expropiacións en todos os seus trámites, con ou sen avinza, practicar requirimentos de toda clase de actos, feitos ou negocios xurídicos ou administrativos, mesmo os extraordinarios, ata obter resolución do seu cumprimento. De modo especial poderá, no que sexa consecuente ou presuposto das actuacións deste apartado, facer cobramentos, pagamentos e consignacións, dar e cancelar fianzas, embargos e anotacións, tomar parte en poxas, dar e aceptar bens mobles neste último caso, pedir copia de documentos notariais, certificacións rexistrais e cantos outros documentos sexan precisos. En todo caso, será facultade do consello reitor a execución e cumprimento dos acordos adoptados pola asemblea e todas cantas facultades se lle confiran por delegación.1.- As reunións do consello reitor terán lugar cantas veces se estime conveniente para os intereses da xunta por convocatoria do presidente, con alomenos tres días hábiles de antelación. A convocatoria deberá notificarse aos membros do consello de xeito que quede debida constancia, sinalando a orde do día.2.- O consello considerarase validamente constituído cando concorran polo menos, tres dos seus membros con dereito a voto, sendo un deles o presidente, e outro secretario que levante acta. A asistencia ao consello realizarase persoalmente, ou través de delegación expresa por causa xustificada, noutro conselleiro.3.- Entenderase validamente convocado e constituído o consello para tratar calquera asunto da súa competencia sempre que estean presentes a totalidade dos conselleiros e acepten por unanimidade a celebración deste ou, non estándoo, presten expresamente o seu consentimento aos acordos adoptados no prazo dos cinco días hábiles posteriores á súa celebración.4.- Cada conselleiro ten dereito a un voto. En caso de empate dirime o presidente.5.- Os acordos serán adoptados por maioría simple de votos e serán inmediatamente executivos, sen prexuízo das accións e recursos que puidesen interpoñerse contra estes.1.- De cada sesión do consello reitor levantarase acta polo secretario na que se farán constar, clara e sucintamente, os acordos adoptados e o resultado das votacións efectuadas, procedéndose polo presidente e o secretario actuante á súa redacción e aprobación no prazo dos quince días seguintes.2.- As actas figurarán no libro de actas correspondente, debidamente dilixenciado polo presidente e o secretario do consello reitor, e serán asinadas polos que tivesen desempeñado tales funcións na sesión.3.- Igualmente co visto e prace do presidente ou quen faga as súas veces, o secretario expedirá certificación de calquera acordo que sexa solicitada por membros da xunta, no prazo de dez días.4.- Dos acordos do consello decatarase á primeira asemblea, con independencia da notificación destes aos membros. Os acordos do consello serán notificados aos membros da xunta de compensación, dándoselles traslado destes no prazo de dez días dende a data en que se adopten, con indicación dos recursos procedentes, quedando a disposición daqueles documentos nos que estean interesados na secretaría da xunta. A notificación dirixirase ao domicilio que cada un dos membros da xunta sinale, reputándose ben practicada calquera notificación que ao citado domicilio se dirixa. O presidente será elixido pola asemblea xeral e o seu nomeamento terá a duración que corresponde á súa condición de conselleiro, de acordo co Artigo 25 destes estatutos, podendo procederse á súa reelección indefinidamente, por períodos iguais en virtude de acordo expreso. Son funcións do presidente: 1.- Representar, en xeral, á xunta de compensación, convocar, presidir, suspender e levantar sesións da asemblea xeral e do consello reitor, dirixir as deliberacións e facer cumprir os acordos 2.- Autorizar as actas da asemblea xeral e do consello reitor, as certificacións que se expidan e cantos documentos o requiran 3.- Exercer a representación xudicial e extraxudicial da xunta de compensación e dos seus órganos de goberno, podendo outorgar poderes a favor de avogados e procuradores para o exercicio da devandita representación xudicial e extraxudicial 4.- Cantas funcións lle sexan delegadas pola asemblea ou polo consello reitor O vicepresidente será elixido pola asemblea xeral e o seu nomeamento terá unha duración de dous anos, podendo procederse á súa reelección indefinidamente por períodos iguais en virtude de acordo expreso. Son funcións do vicepresidente: O secretario será designado pola asemblea xeral, e o seu nomeamento terá unha duración de dous anos, podendo procederse á súa reelección indefinidamente por períodos iguais en virtude de acordo expreso. Poderá ser designado como secretario unha persoa física allea á xunta. Neste caso, o secretario terá voz pero non voto. En caso de ausencia, vacante ou enfermidade actuará como secretario o conselleiro de menor idade presente na reunión, salvo acordo expreso do consello. Son funcións do secretario: O Tesoureiro será designado pola asemblea xeral, e o seu nomeamento terá unha duración de dous anos, podendo procederse á súa reelección indefinidamente por períodos iguais en virtude de acordo expreso. Será o encargado de levar a contabilidade da xunta, e a confección da memoria, contas e balances así como dos orzamentos de cada exercicio, que deberán de ser aprobados pola asemblea. O consello reitor poderá nomear un xerente, ben sexa membro ou non do consello, con facultades e remuneración que se considere conveniente. Poderá ser removido do cargo en calquera momento por acordo do propio consello. As súas funcións neste caso serán: O dereito dos propietarios membros da xunta de compensación, será proporcional ao valor urbanístico dos seus respectivos terreos de conformidade co sinalado no art.º 116.1 a) Lei 9/2002, sen prexuízo de que os propietarios, por unanimidade puideran adoptar un criterio distinto. O valor urbanístico dos terreos que conforman o polígono virá determinado polo aproveitamento urbanístico das mesmas de forma que, en última instancia, o dereito dos propietarios será igualmente proporcional á superficie dos respectivos terreos achegados. As cotas de participación dos propietarios integrados na xunta de compensación nos dereitos e cargas baséase na proporción da superficie e valor das parcelas achegadas por cada un deles en relación coa superficie e valor urbanístico total do sector. O devandito dereito concrétase na súa respectiva cota de participación, a cal determina a porcentaxe de participación en todos os dereitos e obrigas derivados do sistema de actuación e, consecuentemente, na adxudicación das superficies susceptibles de edificación ou aproveitamento privado, e nas posibles indemnizacións substitutorias. Para fixar as respectivas cotas e as súas modificacións atenderase ao previsto nas bases de actuación integradas no proxecto de estatutos e bases de actuación da xunta de compensación. A titularidade das propiedades computables, cuxa magnitude superficial se concreta provisionalmente no Plan especial de reforma interior, e no seu momento no proxecto de compensación, se acreditará por medio de certificación rexistral dos terreos, e no seu defecto, mediante testemuño notarial do título de adquisición e, a falta de ambos os dous, por declaración xurada do propietario na que se faga constar a superficie, os propietarios lindantes e o título de adquisición, achegando, xunto coa devandita declaración xurada un plano dos terreos e cantos outros documentos poidan acreditar a súa condición de propietario. Así mesmo, deberá achegarse certificado gráfico e literal de catastro dos terreos aos que refire a súa condición de propietario. Cando a superficie inscrita nos títulos non coincida coa realidade física prevalecerá esta sobre aqueles no proxecto de compensación, de conformidade co levantamento topográfico aprobado pola xunta. Se os terreos estivesen gravados con algunha carga real, o propietario afectado haberá de compartir, co titular do dereito real, os dereitos que lle confire a súa cota de participación, de conformidade co contido xurídico-económico da carga real, e no suposto de non se declarar algunha, ou de que as declaradas non se axusten á realidade, os prexuízos que puidesen resultar serán a cargo do propietario que tivese cometido a omisión. O valor dos demais bens e dereitos que non tivesen natureza xurídica de reais, non influirá na cota de participación dos membros e determinarase para os efectos das indemnizacións subseguintes, por convenio dos interesados e, no seu defecto, por aplicación do disposto na lexislación sobre expropiación forzosa e demais normativa vixente. As cotas de participación que definitivamente fixe a asemblea xeral, definirá o voto porcentual de cada un dos membros da xunta de compensación e a súa participación nos dereitos e obrigas derivados do sistema de actuación. No suposto de incorporación á xunta de compensación de empresa ou empresas urbanizadoras, no momento da integración destas, procederase ao reaxuste das participacións porcentuais dos socios, a teor da cota asignada á empresa urbanizadora incorporada. Da mesma forma se procederá no caso de incorporación de propietarios de terreos incluídos no ámbito e que non se tivesen incorporado no seu momento á xunta de compensación, sempre que esta acepte a devandita incorporación conforme ao establecido no art.156 da Lei 9/2002, nas bases de actuación e nos presentes estatutos. Igualmente procederase a un reaxuste das cotas, cando proceda por virtude de achegas extraordinarias, expropiacións ou calquera outra circunstancia con influencia nestas. As cotas correspondentes aos terreos que tivera adquirido a xunta como beneficiaria da expropiación forzosa atribuiranse aos seus membros en proporción da súa respectiva participación na xunta. Así mesmo, se se detectase erro na superficie atribuída aos terreos pertencentes aos membros da xunta, aparecesen novos propietarios non tidos en conta inicialmente ou se producise calquera outro feito con incidencia na totalidade das cotas ou nas que se tiveren atribuído a un ou máis propietarios, rectificaranse as cotas afectadas para axustalas á realidade, salvo que o erro fora inferior ao 5% da superficie e se tivera aprobado xa o proxecto de compensación, en cuxo caso se manterán as cotas coa obriga dos seus propietarios de pagar en metálico o exceso correspondente que se aboará aos titulares dos dereitos de que se trate. Nestes supostos, fixaranse pola asemblea xeral as novas cotas que correspondan, a cuxa contía haberá de referirse, en cada momento, o exercicio dos dereitos e o cumprimento das obrigas dos membros da xunta. Son dereitos dos membros da xunta: Serán obrigas dos membros da xunta de compensación, ademais dos deberes enunciados na lexislación urbanística vixente, as seguintes: Serán ingresos da xunta de compensación: 2. Os medios económicos da xunta de compensación para facer fronte aos gastos de urbanización, incluídos sen limitación os gastos ordinarios e extraordinarios da xunta, tales como os gastos de xestión ou as indemnizacións procedentes por derruba de construcións ou calquera outro aprobado pola asemblea ou o consello reitor, estarán constituídos polas cotas e achegas dos membros da entidade, nos termos a que se refire o Artigo 58 do Regulamento de xestión urbanística, así como calquera outros ingresos, subvencións, créditos, produtos da alienación dos seus bens ou rendas do seu patrimonio que puidesen obterse conforme á lexislación vixente.3. As cotas poden ser ordinarias ou extraordinarias. Son cotas ordinarias as destinadas a sufragar os gastos xerais de administración da entidade, e extraordinarias as destinadas ao pagamento dos custos de urbanización e das expropiacións das que sexa beneficiaria a xunta.4. As cotas ordinarias e extraordinarias serán fixadas pola asemblea xeral, por proposta do consello reitor, e deberán figurar nos respectivos orzamentos anuais, sen prexuízo de que poidan acordarse outras cotas extraordinarias pola asemblea. Tamén poderán ser acordadas en caso de urxencia polo consello reitor e requirir o seu pagamento aos membros da xunta de compensación, debendo ser ratificadas pola primeira asemblea xeral que teña lugar.5. Sen prexuízo da compensación ou pagamento de indemnizacións que poidan ser procedentes con carácter individual, as achegas acordadas ratearanse entre os membros en proporción ao coeficiente ou cota de participación que cada un teña asignado, salvo as condicións establecidas pola asemblea ao aprobar, se é o caso, a incorporación de empresas urbanizadoras, de acordo cos compromisos adquiridos, se é o caso, coas referidas empresas.6. Os fondos da entidade serán custodiados en entidades de crédito, designadas polo consello reitor, a nome da xunta.1.- Son gastos da xunta os necesarios e requiridos pola execución da actuación, comprendéndose entre eles os de: En desenvolvemento de orzamentos ordinarios ou extraordinarios sinalados pola asemblea xeral, o consello reitor establecerá as cantidades que se deban satisfacer por cada un dos membros da xunta, así como a forma, prazos e condicións de pagamento. Sen prexuízo da compensación ou pagamento de indemnizacións que poidan ser procedentes con carácter individual, o importe total da achega acordada distribuirase entre os membros con carácter proporcional en relación co coeficiente ou cota de participación que cada un teña asignado. Salvo acordo en contrario o ingreso das cantidades a satisfacer polos membros da xunta de compensación realizarase dentro do prazo dun mes contado dende o requirimento, e transcorrido o devandito prazo, o socio moroso incorrerá en recarga de prema do 20% da cantidade non aboada, podendo o consello reitor proceder contra o moroso por vía de constrinximento, por vía xudicial ante a xurisdición ordinaria ou utilizando o dereito de expropiación ou ocupación para cuxo efecto se expedirá polo secretario do consello reitor co visto e prace do presidente a correspondente certificación. En todo caso dende a terminación do período voluntario de pagamento, ata a efectividade deste, o membro moroso quedará en suspenso no exercicio dos seus dereitos dentro da xunta de compensación. Os expedientes de prema, expropiación forzosa ou ocupación, serán tramitados polo órgano urbanístico de control consonte ao previsto no art.181 do RXU.1.- A entidade levará a contabilidade da xestión económica en libros axeitados para que en cada momento poida darse razón das operacións efectuadas e se deduzan deles as contas que han de renderse.2.- Obrigatoriamente a contabilidade constará como mínimo de libros de ingresos, gastos e caixa.3.- A contabilidade da entidade está a cargo do tesoureiro, salvo que se tivese nomeado un xerente, en cuxo suposto corresponderá a este baixo a inspección do secretario ou do consello reitor, e en todo caso, do presidente.1.- A actuación da xunta de compensación desenvolverase consonte ás normas de economía, celeridade e eficacia, e mediante a prestación persoal dos seus membros.2.- A asemblea xeral poderá establecer unha asignación económica aos compoñentes do consello reitor cando as circunstancias o aconsellen.1.- Os estatutos da xunta de compensación, unha vez aprobado polo órgano urbanístico de control o proxecto de estatutos e bases de actuación da xunta de compensación, terán carácter obrigatorio para os membros da xunta de compensación e para a administración.2.- Calquera modificación dos estatutos que pola asemblea xeral se acorde, requirirá a aprobación ulterior do órgano urbanístico de control e a súa inscrición no Rexistro de entidades urbanísticas colaboradoras de Galicia.1.- A xunta de compensación interesará do órgano urbanístico de control que requira ao señor registrador da propiedade a práctica dos asentos de afección rexistral dos terreos comprendidos no ámbito da actuación urbanística.2.- Unha vez aprobado definitivamente o proxecto de compensación, solicitarase a inscrición das parcelas resultantes da actuación urbanística. Os actos e acordos dos órganos de goberno e administración da xunta de compensación serán inmediatamente executivos, salvo aqueles que precisen autorización ulterior dos órganos urbanísticos; iso sen prexuízo dos recursos e accións legais pertinentes.1.- Os actos e acordos do consello reitor poderán ser impugnados polos membros da xunta de compensación dentro do prazo de quince días seguintes á súa notificación, ante a asemblea xeral, que debese resolver no termo dos dous meses seguintes á súa impugnación. No suposto de non adoptar acordo no prazo indicado, mesmo porque no devandito prazo non haxa reunión, a impugnación entenderase desestimada pola asemblea xeral.2.- Contra os acordos, expresos ou tácitos da asemblea xeral poderán formularse os recursos previstos na vixente Lei 30/1992, do 26 de novembro, do réxime xurídico das administracións públicas e do procedemento administrativo común.3.- Só están lexitimados para recorrer os acordos da asemblea e do consello reitor os membros da xunta que non votasen a favor do acordo que se impugne. A responsabilidade dos membros da xunta ante esta e as consecuencias do seu incumprimento, así como a da xunta e dos seus membros ante a administración actuante, producirase nos termos regulados no Artigo 159 da Lei 9/2002 e nos Artigos 181, 182 e 183 do Regulamento de xestión urbanística, cuxo contido se dá por reproducido nestes estatutos. Os membros da xunta non poderán promover acción interdictal fronte a resolucións da xunta de compensación, adoptadas en virtude da facultade fiduciaria de disposición sobre os terreos daquilo e de acordo co procedemento estatutariamente establecido. Tampouco procederá a acción interdictal cando a xunta de compensación ocupe bens que sexan precisos para a execución das obras de urbanización, de conformidade co plan que se execute.1.- A xunta de compensación disolverase: 2.- A disolución da xunta de compensación requirirá acordo da asemblea xeral.3.- Non poderá aprobarse a disolución da xunta de compensación mentres non conste o cumprimento de todas as obrigas a que está afectada.4.- O consello reitor estará facultado, nas limitacións que a asemblea xeral acorde, para realizar as operacións subseguintes á disolución.5.- A xunta de compensación poderá transformarse en entidade urbanística colaboradora de conservación, logo de aprobación do órgano urbanístico de control.6.- Unha vez acreditada a concorrencia de tales requisitos, o órgano urbanístico de control adoptará acordo favorable para a disolución da xunta de compensación. Acordada validamente pola asemblea xeral a disolución da xunta de compensación e obtida a aprobación do órgano urbanístico de control, o consello reitor procederá á súa liquidación, con observancia das instrucións ditadas pola asemblea xeral. Aprobada a disolución da xunta de compensación o patrimonio común, se o houbera, distribuirase entre os seus membros en proporción ás cotas de participación nestas.1. As presentes bases refírense á "Xunta de compensación do polígono de solo urbano non consolidado en Campolongo". 2. Estas bases conteñen aquelas determinacións que, previstas no Artigo 167 do Regulamento de xestión urbanística (RXU), serven de regras á xunta e aos interesados na execución do polígono delimitado de solo urbano non consolidado no PXOUM de Pontevedra en Campolongo, co fin de regular a incorporación á xunta de compensación dos propietarios dos terreos comprendidos no ámbito de actuación, a valoración das súas achegas, a execución da urbanización, a cesión de terreos dotacionais ao Concello e a repartición de beneficios e cargas derivados do plan que se executa con adxudicación aos membros da xunta de compensación e ao Concello, na proporción correspondente, dos terreos resultantes concretados no proxecto de compensación así como a urbanización dos terreos. En desenvolvemento destas bases, formularase o proxecto de compensación, consonte ao Artigo 157 da Lei 9/2002 de ordenación urbanística de Galicia (LOUG) e ao art.172 do RXU, onde se concretará a devandita repartición e que servirá de título para a adxudicación dos soares resultantes.4. Constituída a xunta de compensación e inscrita no Rexistro de entidades urbanísticas colaboradoras, os terreos comprendidos na área da súa actuación quedarán directamente afectados ao cumprimento das obrigas inherentes, actuando como fiduciaria a propia xunta de compensación, con inscrición no Rexistro da propiedade mediante nota marxinal, producindo os efectos sinalados no Real decreto 1093/1997, do 4 de xullo.5. A xestión urbanística e a execución da urbanización do polígono polo sistema de compensación, axustarase ás determinacións da lexislación urbanística autonómica, ás disposicións vixentes en materia de urbanismo, a estas bases e demais lexislación que lle fose de aplicación.6. A aprobación das presentes bases de actuación polo Concello supón o seu obrigado cumprimento por parte dos propietarios integrantes da xunta de compensación e, no seu caso, de empresas urbanizadoras que se incorporen á xunta de compensación.7. Toda modificación das presentes bases de actuación esixirá que sexa aprobado consonte aos estatutos da xunta de compensación.1.- O ámbito territorial constitúeo o amentado polígono de solo urbano non consolidado identificado como "polígono de solo urbano non consolidado en Campolongo (rúas de Alfonso X O Sabio, de Pintor Rafael Alonso/Fernando II, de Pintor Virxilio Blanco, rúa das Perliñas e camiño das Abilleiras e terreos da ONCE)" consonte á delimitación resultante do Proxecto de delimitación e do Plan especial de reforma aprobado definitivamente polo Pleno do Concello de Pontevedra, na sesión de data 22 de novembro de 2012 e publicada no DOG n.º 22, de data 31 de xaneiro de 2013.2.- Constitúen orzamentos da actuación as determinacións establecidas polo PXOM para o polígono que se executa e as contidas no Plan especial de reforma interior formulado para a súa ordenación detallada.3.- A equidistribución do referido polígono levarase a cabo mediante o correspondente proxecto de compensación, no cal haberán de terse especialmente en conta os seguintes parámetros: 1.- Consonte ao art.116.1. a) da Lei 9/2002, o dereito dos propietarios será proporcional ao valor urbanístico da superficie das súas respectivas parcelas. Non obstante os propietarios, por unanimidade, poderán adoptar un criterio distinto. O valor urbanístico dos terreos que conforman o polígono virá determinado polo aproveitamento urbanístico das mesmas de forma que, en última instancia, o dereito dos propietarios será igualmente proporcional á superficie dos respectivos terreos achegados. As cotas de participación dos propietarios integrados na xunta de compensación nos dereitos e cargas baséase na proporción da superficie e valor das parcelas achegadas por cada un deles en relación coa superficie e valor urbanístico total do sector. As cotas de participación que se utilizan para a presentación destas bases e estatutos ten exclusivamente carácter instrumental e, polo tanto, provisional. As cotas de participación definitivas fixaranse no proxecto de compensación.2.- En caso de discordancia entre a realidade física e a que resulte dos títulos de propiedade, prevalecerá aquela sobre esta de conformidade co levantamento topográfico aprobado pola xunta de conformidade co establecido nos estatutos.3.- En caso de discrepancia xustificada sobre a propiedade dun terreo ou parte del e este non estivese inscrito no Rexistro da propiedade ou existise unha dobre inmatriculación a favor de cada un dos discrepantes, a superficie discutida considerarase pertencente por iguais partes aos discrepantes ata tanto se resolva por acordo ou resolución xudicial e sempre que os propios discrepantes así o acordasen. De non existir tal acordo entre estes a superficie discutida cualificarase no proxecto de compensación como dubidosa ou como litixiosa asumindo o Concello de Pontevedra a representación desta con carácter fiduciario e ata que se produza o correspondente acordo ou resolución xudicial.4.- A participación na xunta dos propietarios incorporados depende exclusivamente dos terreos achegados, sen prexuízo das indemnizacións que lles correspondan por supresión de elementos e das compensacións por gastos especialmente realizados.5.- A distribución na repartición de cargas e beneficios realizarase en proporción á cota participativa que corresponda a cada un dos membros que formen a xunta segundo as previsións dos estatutos.6.- As achegas económicas dos membros á xunta para atender os gastos que a esta corresponden realizaranse e exaccionarán ata a súa disolución na forma determinada nos estatutos.7.- Constituída a xunta de compensación, os terreos comprendidos na área da súa actuación quedarán directamente afectados ao cumprimento das obrigas inherentes, actuando como fiduciaria a propia xunta de compensación, sen máis limitacións que as establecidas nos estatutos, con inscrición no Rexistro da propiedade mediante nota marxinal, producindo os efectos sinalados no Real decreto 1.093/1997, do 4 de xullo.1.- As edificacións que existan sobre os terreos achegados, e sexan incompatibles co plan urbanístico, han de valorarse con independencia do solo que ocupen de conformidade coa normativa catastral, en función do seu custo de reposición, corrixido en atención á antigüidade e estado de conservación, de conformidade co previsto nos Artigos 22.3 e 23.1 b) do Real decreto lexislativo 2/2008. As obras, plantacións, sementeiras e instalacións que deban derrubarse, dada a incompatibilidade co plan urbanístico e/ou coa execución deste, hanse de valorar igualmente con independencia do solo, consonte aos criterios da Lei de expropiación forzosa, tal e como dispoñen os Artigos 22.3 e 23.1 c) do Real decreto lexislativo 2/2008. De igual xeito valoraranse en caso de que aínda manténdose por ser compatible co plan urbanístico se modifiquen as circunstancias de propiedade e/ou uso respecto a estas.2.- O valor das edificacións plantacións e demais elementos sinalados anteriormente, satisfarase aos propietarios ou titulares interesados con cargo ao proxecto de compensación, en concepto de gastos de urbanización.3.- Enténdese que non poden conservarse os elementos mencionados, cando sexa necesaria a súa eliminación para a realización da urbanización prevista ou cando a súa conservación sexa radicalmente incompatible coa ordenación, mesmo como uso provisional.1. Os dereitos reais, servidumes prediais, arrendamentos e dereitos persoais que graviten sobre os terreos achegados consideraranse, en principio, compatibles co plan e en consecuencia subrogaranse sobre os terreos resultantes adxudicados ao mesmo titular que achegou o terreo gravado, de acordo coas regras 2 a 8 do atículo 11 do Real decreto 1093/1997. Nestes casos, os titulares de dereitos reais compartirán co propietario o valor da cota atribuída a este. Pola súa banda, os titulares de dereitos persoais manterán a mesma situación xurídica.2. Para a determinación da compatibilidade ou non da carga, e o procedemento a seguir, terase en conta o disposto no Real decreto 1093/1997 e demais lexislación de aplicación.3. Os dereitos reais, servidumes prediais, arrendamentos e dereitos persoais que graviten sobre os terreos achegados que resulte incompatibles co plan que se executa, extinguiranse en virtude de acordo de aprobación definitiva do proxecto de compensación, sendo valorados, a teor do previsto nos Artigos 22.4 e 23.1 c) do Real decreto lexislativo 2/2008, de conformidade coas disposicións sobre expropiación que especificamente determinen o prezo xusto destes.4. As indemnizacións pola extinción dos dereitos de arrendamento ou outros dereitos persoais incompatibles co plan ou a súa execución, terán o carácter de gastos de urbanización, e para a súa valoración seguiranse os criterios establecidos no Artigo 137.3 do Regulamento de xestión urbanística, téndose en conta para os urbanos o réxime urídico que lles corresponda de conformidade coa Lei 29/1994, de arrendamentos urbanos.5. Cando se trate de dereitos reais incompatibles co plan satisfarase o seu valor aos titulares destes con cargo ao propietario de solo gravado, dada a súa natureza de dereito limitativo de dominio; iso sen prexuízo de que se individualice a contía do dereito na conta de liquidación provisional do proxecto de compensación. Se os dereitos fosen de natureza persoal, satisfarase o seu valor aos interesados con cargo aos gastos de urbanización.1.- A valoración da achega das empresas urbanizadoras, establecerase por acordo tomado na asemblea xeral da xunta de compensación, dando lugar a unha cota de participación a cal estará en función da achega económica daquelas.2.- A execución das obras de urbanización poderá realizarse mediante empresa urbanizadora incorporada á xunta ou por contrato de obra para o efecto, con aboamento en metálico, soares ou edificacións resultantes, todo iso consignado no oportuno contrato no que se terá en conta as equivalencias de valores, prezos e custos da urbanización segundo o oportuno proxecto, o seu carácter fixo ou revisable, e a forma de determinar a contraprestación; incluíndose no contrato de obra, ademais das cláusulas típicas, as indicadas no art.176.3 RXU 3.- A cota de participación que deba de asignarse ás empresas urbanizadoras diminuirá proporcionalmente a dos restantes membros da xunta, de conformidade co Artigo 37 dos estatutos.1.- Para a realización das obras de urbanización deberá formularse e aprobarse o correspondente proxecto de urbanización. As obras de urbanización definiranse debulladamente e valoraranse economicamente no proxecto de urbanización e o seu custo distribuirase no proceso de equidistribución que se materializa no proxecto de compensación.2.- A contratación das obras pola xunta realizarase consonte aos principios de publicidade e concorrencia, de conformidade co establecido no Artigo 133 LOUGA.3.- A xunta poderá reservarse parcelas no proxecto de compensación para allealas directamente co fin de sufragar os gastos de urbanización.4.- Se é o caso, poderá ter lugar a urbanización e edificación simultáneas conforme ao establecido no art.º 41 RXU.1.- Os terreos resultantes definiranse no proxecto de compensación tendo en conta as características da ordenación establecidas no plan especial formulado para a ordenación do ámbito.2.- De conformidade cos criterios amentados no punto 3º da anterior base 2ª, os terreos resultantes adxudicaranse no proxecto de compensación tendo en conta o seu potencial máximo de teito edificable, ponderándose os usos, tipoloxías e elementos correctores que no seu caso sexan de aplicación mediante os coeficientes de homoxeneización que se establezan no proxecto de compensación, axustando os devanditos coeficientes mediante o correspondente índice, de maneira que a suma do aproveitamento correspondente á totalidade dos terreos coincida co aproveitamento real fixado polo Proxecto de delimitación e Plan especial de reforma interior de solo urbano non consolidado en Campolongo.3.- A valoración poderá facerse en unidades de aproveitamento as cales haberán de taxarse economicamente para os efectos de determinar o importe das indemnizacións que procedan por diferenzas de adxudicación.1.- Os terreos resultantes adxudicaranse en proporción á cota de participación, tendo en conta os criterios establecidos para o efecto na LOUGA e o RXU.2.- Procurarase, sempre que sexa posible, que os terreos adxudicados estean situados en lugar próximo ao das antigas propiedades dos mesmos titulares, así como a adxudicación na mesma parcela do aproveitamento correspondente ao mesmo propietario evitando a formación de proindivisos. Para tal efecto e, en función das parcelas mínimas fixados no proxecto de compensación e, en aplicación do criterio de proximidade, aqueles propietarios cuxos terreos iniciais superpostos sobre as de resultado comprendesen, polo menos o setenta por cento (70%) da superficie destas, terán preferencia para, agrupando as adxudicacións que lles correspondan en función das súas cotas de participación, adxudicarse con carácter exclusivo as devanditas parcelas mínimas, sempre e cando o aproveitamento total que lles corresponda obtido do cómputo da totalidade dos seus dereitos no ámbito, alcance o oitenta e cinco por cento (85%) do que corresponda á devandita parcela.3.- Cando a escasa contía dos dereitos dalgúns propietarios non permita que se lles adxudiquen terreos independentes a todos eles, os soares resultantes adxudicaranse en proindiviso a tales propietarios. Non obstante, se a contía deses dereitos non alcanzase o 15 por cento (15%) da parcela mínima edificable, a adxudicación poderá substituírse por unha indemnización en metálico.4.- En todo caso as diferenzas de adxudicación, se existiren, serán obxecto de compensación económica entre os interesados, valorándose ao prezo medio dos soares resultantes, sen incluír os custos de urbanización.5.- En ningún caso poderán adxudicarse como terreos independentes superficies inferiores á parcela mínima edificable ou que non reúnan a configuración e características axeitadas para a súa edificación consonte ao plan.6.- A adxudicación a empresas urbanizadoras axustarase ás condicións aprobadas pola asemblea no acordo de incorporación. No suposto de que se produzan diferenzas de adxudicación estas serán contempladas e valoradas no proxecto de compensación, e liquidaranse os titulares coa aprobación definitiva do proxecto de compensación, mediante as compensacións que procedan.1.- As cantidades debidas á xunta de compensación polos seus membros serán esixibles por vía de constrinximento, mediante petición da xunta á administración actuante.2.- O incumprimento polos membros da xunta das obrigas e cargas impostas pola actuación habilitará a administración actuante a expropiar os seus dereitos a favor da xunta de compensación, que terá a condición xurídica de beneficiaria, de conformidade co sinalado no Artigo 159 da Lei 9/2002, de 30 de decembro.3.- A responsabilidade dos membros da xunta de compensación circunscríbese exclusivamente aos terreos achegados por cada un deles, con indemnidade do resto do seu patrimonio.4.- Así mesmo, aqueles propietarios de terreos incluídos no ámbito de actuación ou afectos a este, que no prazo dun mes -dende a notificación do acordo de aprobación definitiva dos estatutos e bases de actuación- non se adherisen á xunta de compensación poderán ser expropiados os seus terreos a favor da xunta de compensación.5.- Para a valoración e procedemento estarase á normativa legal de aplicación.1.- As achegas á xunta para sufragar os gastos realizaranse en metálico. Logo de acordo coa xunta, poderán satisfacerse en terreos ou en industria caso de intervir unha empresa urbanizadora.2.- As achegas económicas ou cotas realizaranse polos propietarios obrigados no prazo máximo dun mes a partir da notificación do requirimento correspondente, que será realizado por calquera medio que permita a súa constancia. As achegas realizaranse mediante ingreso en conta corrente aberta a nome da xunta nunha entidade bancaria ou por calquera outro medio válido no prazo dun mes dende o requirimento de pagamento.3.- Os propietarios efectuarán, en proporción ás súas respectivas cotas, unha achega inicial no momento de constituírse a xunta, na contía que resulte necesaria para sufragar os gastos que se xerasen ata o devandito momento pola xestión anterior da comisión xestora ou dos promotores da execución da actuación. Dada a finalidade da xunta, non se prevé a existencia de beneficios ou perdas senón que tan só se efectuarán achegas para satisfacer os gastos. Non obstante, en caso de existir, distribuiranse entre os socios proporcionalmente ás súas respectivas participacións. A conservación das obras de urbanización ata a súa recepción polo Concello corresponde á xunta, cobrándose as cotas aos membros, se proceder, en proporción á súa cota participativa.1.- A partir da executoriedade do proxecto de compensación, e simultaneamente á urbanización, os propietarios que garantan suficientemente a súa parte proporcional de conformidade ao seu coeficiente de participación, da totalidade do custo de urbanización prevista, poderán acollerse á facultade de iniciar as obras de construción previa obtención da correspondente licenza municipal. É posible por iso simultanear a urbanización coa construción nos terreos resultantes, se ben a ocupación das edificacións non será posible ata tanto estea ultimada a urbanización do polígono.2.- Os membros da xunta non poderán solicitar licenzas de edificación se non estivesen ao corrente do pagamento das cotas de urbanización. Para tal efecto, o secretario emitirá a oportuna certificación. A xunta de compensación poderá acordar a edificación total ou parcial do polígono. Os inmobles que se constrúan pola xunta de compensación valoraranse consonte aos prezos vixentes no mercado no momento da súa edificación e igualmente a fixación do prezo de venda a terceiro, farase segundo os prezos de mercado vixentes no seu momento e todo iso mediante acordo da asemblea xeral adoptado para tal efecto.1.- As presentes bases compleméntanse reciprocamente cos estatutos da xunta, aplicándose tamén no demais a normativa neles citada, especialmente a LOUG, TRLS e RXU sobre compensación, reparcelación e valoracións (RD 1492/2011, do 24 de outubro, polo que se aproba o Regulamento de valoracións do solo) así como no que poida resultar para efectos interpretativos, subsidiarios e complementarios a lexislación expropiatoria, de propiedade horizontal, lei de sociedades anónimas, tributaria e hipotecaria, especialmente o RD 1.093/97 sobre inscrición no Rexistro da propiedade de actos de natureza urbanística.2.- A obrigatoriedade das bases non impide a súa modificación por igual canle que para a súa aprobación. Non obstante, a modificación por unanimidade, afectando só ás relacións entre os membros non require máis trámite que a súa comunicación á administración actuante. " Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no Artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos Artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o Artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no Artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no Artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, a 11 de febreiro de 2016.—O Alcalde, Miguel Anxo Fernández Lores.— O Concelleiro Secretario da Xunta de Goberno Local, Raimundo González Carballo.